Πώς στο καλό την πάτησε ο Ογκουστιν απέναντι σε μία κατά τα άλλα "αφελή" τρίπλα; Κανονικά, μία τέτοια ενέργεια θα οδηγούσε σε σίγουρο κλέψιμο. Ο λόγος είναι πως δεν το περίμενε, και πιθανώς αφότου το είδε μάλλον δεν το κατάλαβε. Υπάρχουν παίκτες που έκαναν καριέρα από την ικανότητα τους να παρουσιάζουν στο γήπεδο παράδοξα πράγματα. Το σουτ του Ουόλτερ Μπέρι δεν μπορούσε να το καταλάβει κανείς, τα "μαγικά" του Μίρκο Μιλίσεβιτς εξαφάνιζαν τη μπάλα κάτω από σώματα αντιπάλων και την εμφάνιζαν ξανά στο καλάθι. Ο Πρίντεζης δε, συνεχίζει να κρίνει παιχνίδια με ένα εντελώς αντισυμβατικό mid-range hook, το οποίο θα αρνούμαι πεισματικά να ονομάσω πετ......ρι. Είναι signature move ενός πανέξυπνου παίκτη και το γεγονός ότι δεν ξέρουμε πώς να το ερμηνεύσουμε, δεν μας νομιμοποιεί να το υποβαθμίσουμε σε μία έννοια που υπάρχει απλώς και μόνο για να μπορεί να προφέρεται.